Oktober | 2014 | MaanKind
Dries Brunt, EIlandia
Skrywer Dries Brunt is een van die mense wat ek laat in my lewe ontmoet het, en bevoorreg voel dat ek wel die geleentheid daarvoor gekry het. Hy het vandag sy 81e verjaarsdag gevier. Met sommige mense vóél jy mos net ‘n groter band as met ander, en Dries is vir my een van daardie bandmense.
Mens word ook nie agt dekades oud sonder om die lewe te leer ken in sy vele fasette nie. So het Dries boeke geskryf oor onderwerpe waarvan hy persoonlike kennis dra waarvan min mense iets weet, soos ‘n ekspedisie na Antarktika, en die verhaal van dr Gerhard Buchner, wat die aborsiekliniek bedryf het in die vyftigerjare.
Kliek op die voorblad om die eerste deel van Eilandia gratis te lees.
Dries is in 1933 in Nederland gebore en emigreer in 1949 saam met my ouers na Suid-Afrika. Hy skryf: Hier gaan bly ons in Pretoria waar ek, met uitsondering van ’n kort verblyf in Vanderbijlpark, my lewe lank woon. Hier in die Jakarandastad ontmoet ek Maryna Cilliers van Eilandia, ’n plaasgemeenskap naby Robertson, en ons trou in 1959. By haar ouers, wat wingerdboere was, leer ek die lewe op ’n wingerdplaas ken en het dit my en die kinders verryk, ’n nuwe wêreld van plaas, oop vlaktes en swem in die Breërivier oopgemaak en by my sommer ook ’n liefde vir wyn en moskonfyt vasgelê. Sy mees onlangse boek, Eilandia, beskryf dan ook sy grootwordjare. Dit is veel, veel meer as gewone kontreistories. ‘n Leser beskryf dit as volg: Ek het nie genoeg woorde om die lekkerte van hierdie boek te beskryf nie. Die boek kom lê sag op jou tong soos soet hanepootdruiwe, moskonfyt, Rooiberg Muskadel. Dalk het ek die boek ekstra baie geniet omdat ek die wêreld waarvan die skrywer skryf, ook ken. Maar dis die lees werd vir enigiemand. Die vertel- / skryfstyl is lekker leesbaar. ‘n Heerlike boek! – A Taylor
Dries, ek eer jou.
Om meer te wete te kom van Dries se lewensfilosofie, lees ook die e-boek, Funbook
Voete en harte van klei
05 Sondag Okt 2014
“Nonetheless, Mr. Jones writes, there were apparently some who doubted van der Post even when he was alive.
Mr. Jones says that when a doctor who knew him was asked the cause of his death, the doctor replied, “He was weary of sustaining so many lies.” “